Video: Baba Jesus-beeldjie gesteelDie Kersverhaal-uitstalling voor die kerkgebou ŉ Dief het die baba Jesus-beeldjie uit ŉ kerk in Kalifornië se Kersverhaal-uitstalling gesteel. Lidmate van die St Peter Lutherse Kerk in Modesto het ŉ week voor Kersfees die uitstalling voor die kerkgebou neergesit met Josef, Maria en ŉ baba Jesus. Later dié aand het lidmate egter ontdek die harsstandbeeldjie is weg. “Die beeldjie was ŉ week later nog steeds vermis,” het pastoor Ryan Cortright aan Fox40 gesê. ŉ Pop, wat in ŉ wolkombersie toegedraai is, is toe ingespan om die baba Jesus te verteenwoordig. “Ek weet nie of enigiemand nog ontsteld is nie,” het Cortright gesê. “Dit is jammer, maar dit is ook bietjie laf. Mens kan nie Christus uit Kersfees steel nie. Dit is die wonder van Kersfees.”